Fl-1 ta' Ġunju 2016, il-Kumitat tar-Rappreżentanti Permanenti (Coreper) approva, f'isem il-Kunsill, deċiżjoni li jingħata massimu ta' €500 miljun f'assistenza makrofinanzjarja lit-Tuneżija. L-għan huwa li jingħata appoġġ għall-istabbilizzazzjoni ekonomika tal-pajjiż u għall-aġenda ta' riforma sostantiva, li jikkontribwixxu biex tonqos id-diskrepanza finanzjarja esterna. L-appoġġ ser jinqasam flimkien mal-FMI , li fl-20 ta' Mejju 2016, estenda l-arranġament skont il-faċilità ta' fond estiża tiegħu għat-Tuneżija għal US$2.9 biljun. Parlament Ewropew huwa mistenni japprova d-deċiżjoni fl-ewwel qari fis-sessjoni plenarja tiegħu mis-6 sad-9 ta' Ġunju 2016. Imbagħad, il-Kunsill ser jintalab jadotta t-test, kif maqbul mal-Parlament, mingħajr ebda emenda għall-proposta tal-Kummissjoni. L-assistenza ser tkun disponibbli għal perjodu ta' sentejn u nofs. Ser tiġi pprovduta fil-forma ta' self, li jitħallas fi tliet pagamenti . Is-self għandu jkollu medja massima ta' Kondizzjonalità L-assistenza ser tkun soġġetta għal memorandum ta' qbil (MtQ), li għandu jintlaħaq qbil dwaru bejn il-Kummissjoni u t-Tuneżija. Il-MtQ ser jistabbilixxi kondizzjonijiet definiti b'mod ċar ta' politika ekonomika u finanzjarji, li jiffokaw fuq ir-riformi strutturali u finanzi pubbliċi sodi. Prekondizzjoni għall-għoti tal-assistenza makrofinanzjarja ser tkun li t-Tuneżija tirrispetta l-mekkaniżmi demokratiċi effettivi u l-istat tad-dritt, u tiggarantixxi r-rispett lejn id-drittijiet tal-bniedem. Il-Kummissjoni u s-Servizz Ewropew għall-Azzjoni Esterna ser jimmonitorjaw li din il-prekondizzjoni tiġi ssodisfata matul iċ-ċiklu tal-ħajja sħiħ tal-assistenza makrofinanzjarja.